BF's kompetencemodel - Bibliotekarforbundet
Aktuel side: BF's kompetencemodel
De senere år har åbnet for nye typer af stillinger for BF's medlemmer – og i stigende grad inden for det private erhvervsliv. Sammenholdt med de store forandringer som bibliotekerne er underlagt, har BF set et behov for at belyse det brede spektrum af kompetencer og dermed muligheder, som vores medlemmer har.
Derfor har BF udviklet en til Kompetencemodel. Den skal inspirere til at kigge på jeres kompetencer med nye briller og se fremtidens muligheder fra nye vinkler.
Kompetencemodellen er bygget op omkring 10 udvalgte arbejdsfelter på forsiden. Til disse er knyttet en faglig beskrivelse, samt en række af kompetencer, der typisk vil være i spil til netop dette arbejdsfelt.
Endelig er der også tilknyttet eksempler på arbejdspladstyper, samt en beskrivelse af almene kernekompetencer, som er grundlæggende for de bibliotekariske og informationsvidenskabelige færdigheder, og som er synlige hele vejen igennem løsningen, bortset fra på forsiden.